Forslag til udbudstekst for Træ-broer

**Projektbeskrivelse**

Træ-broen udbydes som et funktionsudbud, hvor leverandøren udarbejder detailprojekteringen for fundering, fremstilling samt montage. Det er leverandørens ansvar, at den samlede konstruktion opfylder kravene til beskrivelsen.

Træ-broen skal være xx meter lang og fribredden skal være xx meter bred.

Valg af funderingsmetode er op til den bydende, men det ønskede valg skal eftervises ved statisk dokumentation.

Træ-broen skal have en forventet levetid på 50 år.

Værnet skal udføres som et lukket værn, der ikke er kravlevenligt og med åbninger på maksimalt 120 mm. Værnet skal være 1,2 meter højt.

* Alternativt:
Værnet skal udføres som et åben værn med fod-, knæ- og en håndliste.

Træ-broen udføres som en buet konstruktion med en pil højde på ex. 750 mm.

* Alternativt:
Træ-broen udføres som en lige konstruktion med en pil højde på 50 mm.

**Materialer**

Der skal anvendes 100% FSC-certificeret hårdttræ klassificeret i varighedsklasse 1 eller Azobé varighedsklasse 2 - jf. EN/DS 350. Minimums styrkeklasse D50 iht. DS/EN 338.

Alt træet skal være fri for splint, nedbrudte knaster og bomkanter.

Der skal som skrid hæmmende tiltag, udføres et minimum 20 mm bredt bestrøet felt centralt i hver dækplanke.

Vindafstivning, forankringsbeslag og øvrige fastgørelsesbeslag udføres i varmeforsinket stål S235.

Evt. beton til fundering henføres til skærpet kontrolklasse og udføres i betonklasse C35.

**Projektering**

Træ-broen skal opfylde Vejdirektoratets krav for *Brogruppe III*.

Broens skal regnes som konsekvensklasse CC3, med en kfi = 1,1.

Broen skal dimensioneres for en nyttelast på 5 kN/m² samt for 6 tons servicekøretøjer og 12 tons ulykkeslast.

* Alternativt:
Broen skal kun dimensioneres for fodgængere, svarende til 5kN/m².

Rækværk skal dimensioneres for en belastning på 1 kN/m på håndlisten. Håndlisten

placeres 1,2 m over brodæk. Jf. "Bestemmelser om opsætning af broautoværn

og –rækværker af 4. juli 2006".

Projektering, levering og montering af træbro inklusive fundering og brolejer skal være indeholdt.

Entreprenøren skal ansøge om LER oplysninger inden opstart af montagen.

Tilbuddet skal indeholde udførelse af geotekniske undersøgelser i nødvendigt omfang.

**Tildelingskriterie**

Tildelingen vægtes med 60% på pris, 20% på kvalitet og æstetik og 20% på vedligeholdelsesvenlige løsninger.

Det skal fremgå af udbudsmaterialet, hvad der er tildelingskriteriet for opgaven. Der kan naturligvis også laves andre vægtninger.